Tarixi
------

"DOST Rəqəmsal İnnovasiyalar Mərkəzi" Məhdud Məsuliyyətli Cəmiyyəti Əmək və Əhalinin Sosial Müdafiəsi Nazirliyinin tabeliyində Dayanıqlı və Operativ Sosial Təminat Agentliyinin Müşahidə Şurasının 2021-ci il 17 dekabr tarixli Qərarı ilə təsis edilib.

Fəaliyyəti
----------

Qurum Əmək və Əhalinin Sosial Müdafiəsi Nazirliyinin strukturuna daxil olan qurumların və strukturuna daxil olmayan tabeliyində olan qurumların informasiya-kommunikasiya məsələlərinin vahid şəkildə idarə edilməsi, Nazirliyin informasiya texnologiyaları siyasətinin müəyyənləşdirilməsi, dövlət və qeyri-dövlət qurumlarının informasiya bazaları ilə qarşılıqlı inteqrasiyası, elektron xidmətlərin təşkili və dayanıqlılığının təmin edilməsi, informasiya sistemlərinə dəstəyin göstərilməsi və inkişaf etdirilməsi, informasiya sistemlərinin səmərəli və təhlükəsiz işinin təmin edilməsi və bu sahədə idarəetmə sisteminin təkmilləşdirilməsi istiqamətində fəaliyyət göstərir.

Bunlarla yanaşı Mərkəz tərəfindən Əmək və Əhalinin Sosial Müdafiəsi Nazirliyinin və Nazirliyin tabeliyindəki qurumların fəaliyyət istiqamətlərinə uyğun olaraq əmək, məşğulluq, sosial müdafiə və sosial təminat sahələrində informasiya texnologiyalarının tətbiqi ilə bağlı səmərəli tədbirlər görülür.

Mükafatlar
----------

DOST Rəqəmsal İnnovasiyalar Mərkəzi 2022–2023-cü illərdə 20-dən çox beynəlxalq mükafata layiq görülüb

● e-sosial.az portalı Beynəlxalq Telekommunikasiya İttifaqının "Çempion layihə" 
mükafatı - 2023

● e-sosial.az portalı - ABŞ-ın beynəlxalq onlayn "dotCOMM Awards" müsabiqəsinin "Dövlət saytı" nominasiyası üzrə "Platinium" kateqoriyasında qalibi - 2023

● "Əmək və Məşğulluq altsistemi" - Beynəlxalq Telekommunikasiya İttifaqının "Çempion 
layihə" mükafatı - 2023

● DOST Rəqəmsal İnnovasiyalar Mərkəzi - VII FinTech Awards 2023-ün "Dövlət sektoru 
üzrə proaktiv texnologiyanın aparıcı təminatçısı 2023" nominasiyası üzrə mükafatı

● "Əlillik" altsisteminə görə "Avropa Müxtəliflik Mükafatı 2023" müsabiqəsinin (Böyük 
Britaniya) mükafatı

● "Innovation in Business" təşkilatının 2023-cü ildə keçirilmiş "Texnoloji İnnovator 
Müsabiqəsi-2023"-də (Böyük Britaniya) "Sosial xidmətlər üzrə ən yaxşı texnologiya 
innovatoru" adına layiq görülüb

● Ünvanlı dövlət sosial yardımı üzrə elektron sisteminə görə Beynəlxalq Sosial Təminat 
Assosiasiyasının xüsusi mükafatı - 2019

● "Əlillik" altsisteminə görə Beynəlxalq Sosial Təminat Assosiasiyasının xüsusi mükafatı 
- 2019

Missiya
-------

Mərkəzin missiyası rəqəmsallaşdırma nəticəsində innovativ və rahat həllər tətbiq etmək, proseslərin sadələşdirilməsi üçün peşəkar dəstək göstərməkdir.

DOST Rəqəmsal İnnovasiyalar Mərkəzi (DOST RİM) rəqəmsallaşma dünyasında ən son yeniliklərin tətbiqi nəticəsində operativ xidmətin göstərilməsi, proaktiv yanaşmanın əhatə dairəsinin genişləndirilməsi ilə vətəndaş məmnuniyyətini əldə etməyi gələcəyə baxış olaraq müəyyən etmişdir.

Dəyərlər
--------

İnnovativlik, operativlik, universallıq, əlçatanlıq və peşəkarlıq mərkəzdə rəhbər tutulan dəyərlərdir.

Xarici keçidlər
---------------

* Dost Rəqəmsal İnnovasiyalar Mərkəzi — Facebook səhifəsi
* Dost Rəqəmsal İnnovasiyalar Mərkəzi — Instagram səhifəsi
* Dost Rəqəmsal İnnovasiyalar Mərkəzi — Telegram səhifəsi

İstinadlar
----------

2. DOST Rəqəmsal İnnovasiyalar Mərkəzi "Davos Communications Awards - 2023" beynəlxalq müsabiqəsinin qalibi olu

1. ↑  "- DOST Agentliyinin Rəqəmsal İnnovasiyalar Mərkəzi yaradılır". 2022-12-28 tarixində arxivləşdirilib. İstifadə tarixi: 2022-12-28.